দাবিগুলো হলো ধর্ম যার যার রাষ্ট্র সবার মূলমন্ত্র অনুযায়ী সনাতন ধর্মের লোকজনের নিরাপত্তা ও সম-অধিকার দান ও সংখ্যালঘু সম্প্রদায়ের জন্য আলাদা মন্ত্রণালয় গঠন; হিন্দু সম্প্রদায়ের ওপর সন্ত্রাস সৃষ্টিকারীদের মানবতাবিরোধী হিসেবে চিহ্নিত করে বিশেষ ট্রাইব্যুনালে শাস্তি; বেদখল হওয়া মঠ, মন্দির ও দেবোত্তর সম্পত্তি উদ্ধার-সংরক্ষণে প্রয়োজনে আইন প্রণয়ন; দুর্গাপূজায় চার দিনের সরকারি ছুটি ঘোষণা; হিন্দু ধর্মীয় কল্যাণ ট্রাস্টকে ফাউন্ডেশনে পরিণত করা; হামলায় বিধ্বস্ত মঠ, মন্দির ও সরকারি উদ্যোগে রামুর বৌদ্ধ বিহারের মতো সেনাবাহিনী দ্বারা পুনর্নির্মাণ; অর্পিত সম্পত্তি মামলা দ্রুত নিষ্পত্তির জন্য প্রতি জেলায় বিশেষ আদালত গঠন; এরশাদ সরকারের আমলে সৃষ্ট বাংলা নববর্ষের তারিখ বিভ্রাটের অবসান; প্রতি জেলায় শ্রীকৃষ্ণ মন্দির প্রতিষ্ঠায় সরকারি জায়গা বরাদ্দ এবং জন্মাষ্টমী উৎসবে সরকারি ভোগ্যপণ্য বরাদ্দের ব্যবস্থা করা।